Ragnhild Lydia Nystad

Ragnhild Lydia Nystad (født 4. november 1946 i Karasjok) er en samisk politiker fra Karasjok i Finnmark. Hun er utdannet anestesisykepleier.

Nystad var visepresident for det norske Sametinget i to perioder, fra 1997 til 2005, for Norske Samers Riksforbund. Ragnhild Lydia Nystad ble valgt inn på Sametinget fra Karasjok i 1993. Fra 1995 til 1997 fungerte hun som parlamentarisk leder for Norske Samers Riksforbund. Da Nystad ble valgt som leder for Norske Samers Riksforbund i 1985, var hun forbundets første kvinnelige leder. Hun var NSRs leder fram til 1991. I samme periode etablerte hun og ledet Samisk Sykepleierforbund. I perioden 1986-1997 var hun medlem av Samerådet.

 Likestilling 
Nystad har gjennom hele sin samepolitiske karriere lagt vekt på og arbeidet for likestilling mellom kjønnene. Hennes innsats for økt andel kvinner blant sametingsrepresentanter anses som en vesentlig forklaring for at Sametinget fikk en kvinneandel på 51 prosent ved valget i 2005.

Dette fikk hun Finnmark fylkeskommunes likestillingspris for i 2005 sammen med sametingsrepresentant Magnhild Mathisen.

 Sametingsbygningens «mor» 
Ragnhild Lydia Nystad regnes som Sametingsbygningens "mor". Hun var den første sametingsrepresentanten som på Sametingets talerstol tok til orde for å bygge en egen bygning for Sametinget -Sametingsbygningen, i Karasjok.

 NSRs ærespris 
Ragnhild Lydia Nystad mottok 24. oktober 2008 Norske Samers Riksforbunds (NSR) ærespris.  

 Utdanning 
 1966-1969: Sykepleierutdanning, Levanger  
 1974-1978: Kveldsgymnas/delfag, Oslo  
 1984-1986: Spesialutdanning for anestesi, Oslo  
 1989-1990: Lærerlinje ved Oslo sykepleierhøgskole, Oslo  
 1990-1991: Delfag samisk, Karasjok  
 1992: Halvårsenhet i samisk, Kautokeino

 Verv 
Nystad har hatt en rekke lokale og sentrale politiske og administrative verv. 

 1972-1974: Tillitsvalgt i Norsk Sykepleierforbund  
 1975-1978: Leder i Oslo Sámiid Searvi  
 1977-1978: Leder i tillitsutvalget ved Aker sykehus  
 1984-1985: Leder i Romssa Sámiid Searvi  
 1985-1991: Leder i Norske Samers Riksforbund (NSR)  
 1985-1988: Leder i Samisk sykepleierforbund  
 1986-1997: Rådsmedlem i Samerådet  
 1990-1992: Leder i Oslo Sámiid Searvi  
 1992-1994: Leder i Kárášjoga Sámiid Searvi  
 1992-1997: Fylkestingsrepresentant i Finnmark for Samefolkets liste  
 1992-1995: Nestleder i Hovedutvalget for helse- og sosialsaker, Finnmark fylkesting  
 1993-1996: Vararepresentant i Verdensrådet for urbefolkninger (WCIP)  
 1993-1995: Representant i Helse og ulikhet  
 2001: Leder i Kárášjoga Sámiid Searvi

 Verv i Sametinget 
 1993-1997: Representant nr. 1 for valgkrets 3 Karasjok for Norske Samers Riksforbund
 1997-2001: Representant nr. 1 for valgkrets 3 Karasjok for Norske Samers Riksforbund
 2001-2005: Representant nr. 1 for valgkrets 3 Karasjok for Norske Samers Riksforbund

 Referanser 

 Kilder 
 Odd Mathis Hætta: Sametinget i navn og tall : Høsten 1993 - høsten 1997
 Odd Mathis Hætta: Sametinget i navn og tall : Høsten 1997 - høsten 2001
 Odd Mathis Hætta: Sametinget i navn og tall : Høsten 2001 - høsten 2005

 Eksterne lenker 


  NRK Sámi radio: Nystad får ærespris av NSR
  Finnmark fylkeskommune: Likestillingsprisen (2005) til grepa kvinner!  

Kategori:Norske sametingspolitikere
Kategori:Personer fra Karasjok kommune